

|  |
| --- |
| **Vezetői összefoglaló** |
| Hatásvizsgálat a közös hozzáadottértékadó-rendszerről szóló 2006/112/EK irányelvnek a kisvállalkozásokra vonatkozó különös szabályozás tekintetében történő módosításáról szóló tanácsi irányelvre irányuló javaslathoz |
| **A. A fellépés szükségessége** |
| **Miért van szükség fellépésre? Milyen problémát kell megoldani?**  |
| A kkv-kkal szemben a héa szempontjából alkalmazott bánásmódra vonatkozó jelenlegi szabályok a következőket vonják maguk után: 1. a kkv-kra nehezedő megfelelési költségek aránytalanul magasak a nagyvállalkozások ilyen költségeihez viszonyítva (míg a kisvállalkozások átlagosan értékesítési árbevételük 2,6%-át költik az adókkal kapcsolatos megfelelési költségekre, a nagyvállalkozások esetében e költségek aránya csupán 0,02%), 2. a semlegesség hiánya, különösen a más tagállamokban letelepedett eladók vagy szolgáltatók tekintetében, valamint 3. bevételkiesések a tagállamok számára. A kisvállalkozásokra vonatkozó hatályos héaszabályozás már most sem tükrözi a kkv-k működésének keretéül szolgáló jogi és gazdasági valóságot, és a héarendszer rendeltetési hely szerinti adóztatásra történő átállítására irányuló folyamat lezárultával még kevésbé lesz alkalmas erre. |
| **Mi a kezdeményezés várható eredménye?**  |
| A felülvizsgálat hozzájárul a következőkhöz:* a megfelelési költségek csökkentése,
* kiegyenlítettebb versenyfeltételek teremtése a kisvállalkozások számára, valamint
* a héacsalás elleni küzdelem.
 |
| **Milyen többletértéket képvisel az uniós szintű fellépés?**  |
| A kisvállalkozásokkal szemben a héa tekintetében alkalmazott bánásmódra vonatkozó jelenlegi szabályok elérték lehetőségeik határát, megváltoztatásukhoz szükség van a héairányelv módosítására. |
| **B. Megoldások** |
| **Milyen jogalkotási és nem jogalkotási szakpolitikai alternatívák merültek fel?** **Van-e előnyben részesített megoldás? Miért?**  |
| **1. alternatíva:** Status quo, az elektronikus kereskedelmet érintő változásokat is beleértve (alapforgatókönyv)**2. alternatíva:** A kkv-knak biztosított mentesség kiterjesztése a más tagállamokban letelepedett eladók és szolgáltatók által végzett termékértékesítésekre és szolgáltatásnyújtásokra, és ezzel összefüggésben a héával kapcsolatos kötelezettségek észszerűsítése és egyszerűsítése**3. alternatíva:** A 2. alternatíva a mentesítésről az adóztatásra való áttérés negatív hatását csökkentő intézkedésekkel kiegészítve **4. alternatíva:** A 3. alternatíva a kereskedelmi tevékenységet alkalmi jelleggel folytató adóalanyokkal szembeni kötelező közös bánásmóddal kiegészítveAz előnyben részesített megoldás a 3. alternatíva. |
| **Ki melyik alternatívát támogatja?**  |
| A 3. alternatíva széles körű támogatást élvez mind az érdekelt felek, mind a tagállamok részéről. Míg a kisvállalkozások támogatják a kkv-knak biztosított mentesség és az egyszerűsítési intézkedések nagyobb mértékű összehangolását, a tagállamok e tekintetben továbbra is tartózkodóbb álláspontot képviselnek. |
| **C. Az előnyben részesített alternatíva hatásai** |
| **Melyek az előnyben részesített alternatíva** **(ha nincs ilyen, akkor a főbb lehetőségek) előnyei?** |
| * A megfelelési költségek akár 18%-os mértékű csökkenése
* A kkv-k által folytatott, határokon átnyúló kereskedési tevékenység volumenének megközelítőleg 13%-os növekedése
* Hosszabb távon jelentkező pozitív bevételi hatás a kkv-k teljesítményére és az önkéntes megfelelésre gyakorolt pozitív hatásnak köszönhetően
 |
| **Milyen költségekkel jár az előnyben részesített alternatíva (ha nincs ilyen, akkor milyen költségekkel járnak a főbb lehetőségek)?**  |
| Csekély átmeneti negatív hatás a tagállamok héabevételére a mentesség alkalmazásának kiterjesztéséből kifolyólag (egy százalékpont törtrésze).A környezeti és a társadalmi hatások nem jelentősek. |
| **Hogyan érinti a fellépés a vállalkozásokat, köztük a kis- és középvállalkozásokat és a mikrovállalkozásokat?**  |
| A kkv-kra nehezedő megfelelési költségek összesen akár 18%-ig terjedő mértékű csökkenése, kiegyenlítettebb feltételek a belső piacon. Pozitív hatás a kkv-k teljesítményére és a kkv-k határokon átnyúló tevékenységére (körülbelül 16%-os, illetve 13%-os növekedés). |
| **Jelentős lesz-e a tagállamok** **költségvetésére és közigazgatására gyakorolt hatás?** |
| A fellépés csekély összesített hatást gyakorol a héabevételre (egy százalékpont törtrésze), nem jár jelentős vonzattal az adminisztratív költségek tekintetében, és pozitívan befolyásolja az önkéntes megfelelést. |
| **Lesznek-e egyéb jelentős hatások?**  |
| A tagállamoknak, az érdekelt feleknek és a Bizottságnak alkalmazkodniuk kell majd az új szabályokhoz a végrehajtás és az ellenőrzés tekintetében. |
| **Arányos-e a fellépés?**  |
| Az előnyben részesített lehetőség oly módon került kidolgozásra, hogy az eredeti problémákat hatékonyan, a célkitűzések eléréséhez szükséges mérték túllépése nélkül oldja meg. |
| **D. További lépések** |
| **Mikor kerül sor a szakpolitikai fellépés felülvizsgálatára?**  |
| Az irányelv működésének visszamenőleges értékelésére öt évvel a hatálybalépését követően kerül sor. |